google/wiki40b huggingface dataset:
मैनुएल उरीबे

मैनुएल उरीबे गर्ज़ा (११ जून १९६५ – २६ मई २०१४) मैक्सिको के नागरिक थे। वो दर्ज इतिहास के सबसे अधिकत्तम अवस्था में मोटापे की बिमारी से ग्रस्थ व्यक्ति थे। उनका नाम सन् २००६ में उरीबे का वज़न ५६० किलो था जिसके साथ ही उनका नाम दुनिया के सबसे मोटे व्यक्ति के तौर पर गिनीज़ बुक ऑफ वर्ल्ड रिकार्ड्स में दर्ज़ हो गया।

व्यक्तिगत जीवन

उनका जन्म ११ जून १९६५ में मैक्सिको में हुआ। वो बचपन से ही गोलमटोल बालक थे। लेकिन किशोरावस्था में उनका वजन ११५ किलोग्राम से कम था। उनका मोटापा मुख्यतः १९८८ में अमेरिका यात्रा के बाद बढ़ गई। वहाँ पर उनकी अधिक भोजन करने की आदत बढ़ गई और इसी आदत से उनका भार अनियंत्रित रूप से बढ़ने लग गया। सन् १९९२ के बाद उनका वजन में विस्फारण आरम्भ हो गया और वर्ष २००२ में वो इस अवस्था में पहुँच गये कि बिस्तर से उठना उनके लिए मुश्किल हो गया। उसके बाद उन्होंने अपनी प्रेमिका क्लाउडिया सोलिस से २६ अक्टूबर २००८ में विवाह किया। उनकी विवाह में खुद चलकर जाने की इच्छा थी। इसके लिए उन्होंने अपना वजन लगभग २५० किलोग्राम कम भी किया लेकिन बिस्तर से उठ नहीं पाये। वर्ष २००६ में उन्होंने मेक्सिको के राष्ट्रीय टेलीविजन चैनल पर मदद की गुहार लगाई जिसने उन्हें राष्ट्रीय स्तर पर रूचि का विषय बना। इसके बाद वहाँ की सरकार ने उरीबे के लिए विभिन्न चिकित्सक नियुक्त किये और उनकी सहायता से उन्होंने २००८ तक अपना वजन इतना कम कर लिया कि वो दुनिया के सबसे भारी आदमी नहीं रहे।

निधन

उरीबे को विभिन्न शारीरिक समस्याओं के कारण २ मई २०१४ को अस्पताल में भर्ती करवाया गया। २६ मई ४८ वर्ष की आयु में उनका निधन हो गया। निधन का कारण सार्वजनिक नहीं किया गया।
91वाँ अकादमी पुरस्कार

नामांकन

90वें अकादमी पुरस्कारों के लिए नामांकन की घोषणा 22 जनवरी 2019 को, बेवर्ली हिल्स, कैलिफ़ोर्निया के सैमुअल गोल्डविन थियेटर में अभिनेता कुमैल नानजियानी और अभिनेत्री ट्रेसी एलिस रॉस द्वारा की गई।
सेरी मेनांती

सेरी मेनांती (Seri Menanti) दक्षिणपूर्व एशिया के मलेशिया देश के नेगेरी सेमबिलान नामक राज्य में स्थित एक शहर है। यह उस राज्य के पारम्परिक राजघराने की राजधानी भी है, हालांकि नेगेरी सेमबिलान की वास्तविक प्रशासनिक राजधानी सेरेम्बन है, जो एक भिन्न शहर है। मलेशिया के अधिकतर राज्यों में "सुल्तान" राज्य का औपचारिक (बिना प्रशासनिक शक्तियों वाला) संवैधानिक राजाध्यक्ष होता है, लेकिन नेगेरी सेमबिलान में सुल्तान की बजाए यामतुआन बेसर नामक राजाध्यक्ष है। नेगेरी सेमबिलान के यामतुआन बेसर का महल सेरी मेनांती में ही है और इसे "इस्ताना बेसर" कहा जाता है ("इस्ताना" या "अस्ताना" मलय भाषा में संस्कृत के "स्थान" शब्द का रूप है)।

इतिहास और नामोत्पत्ति

१४वीं शताब्दी ईसवी में मिनंगकाबाऊ लोग सुमात्रा द्वीप से नेगेरी सेमबिलान क्षेत्र में आये और स्थानीय राजनीति पर काबू करने लगे। १५वीं सदी में वे सेरी मेनांती के क्षेत्र पर फैलने लगे और मान्यता है कि एक मिनंगकाबाऊ राजकुँवर ने यहाँ चावल के तीन छोटे पौधे देखे और इस क्षेत्र का नाम "पैडी मेनांती" रखा, यानि "चावल की प्रतीक्षा"। आगे चलकर यह नाम "सेरी मेनांती" (सेरी संस्कृत के श्री शब्द का रूप है) हो गया, जिसका अर्थ "चावल की देवी" है।
भ्रष्टाचार बोध सूचक

भ्रष्टाचार बोध सूचक (Corruption Perceptions Index, करप्शन पर्सेप्शन्ज़ इन्डेक्स) ट्रान्सपैरेंसी इंटरनेशनल नामक एक अन्तरराष्ट्रीय भ्रष्टाचार-विरोधी ग़ैर-सरकारी संगठन द्वारा प्रकाशित एक तालिका है जिसमें हर वर्ष विश्व के अधिकांश देशों को उनमें "विशेषज्ञ आंकलन और मत-सर्वेक्षण के आधार पर बोध होने वाले भ्रष्टाचार के स्तर" को मापा जाता है और देशों को सबसे-कम से सबसे-अधिक भ्रष्टाचार की श्रेणियों और पदों में डाला जाता है। भ्रष्टाचार बोध सूचक भ्रष्टाचार की परिभाषा "निजी लाभ के लिए सरकारी शक्ति का दुरुपयोग" देता है। यह सूचक तालिका सन् १९९५ से प्रतिवर्ष छप रही है और २०१२ में इसमें १६८ देशों को १०० (अति-स्वच्छ) से ० (अति-भ्रष्ट) तक के आंकड़े दिए गए थे।
भक्तिरसशास्त्र (वैष्णव)

महाप्रभु चैतन्य (१४८६-१५३३ ई.) की प्रेरणा से वृंदावन के षट्गोस्वामियों में अन्यतम रूपगोस्वामी (१४७०-१५५४ ई.) ने वैष्णव संप्रदाय के धर्मदर्शन की छाया में भक्तिरसशास्त्र का प्रवर्तन किया। "भक्तिरसामृत सिंधु" तथा "उज्ज्वलनीलमणि", जिसमें कामशास्त्र की परंपराओं का रिक्थ है, वैष्णव रसशास्त्र के मौलिक और उपजीव्य ग्रंथ हैं।

परिचय

जयदेव और लीलाशुक (संस्कृत), विद्यापति और चंडीदास (बँगला) की कृष्णभक्तिपरक मधुर रचनाओं तथा कृष्णभक्तों की "स्वानुभवसिद्ध" भावना ने भक्ति को 'रसराज' मानने तथा उसके सांगोपांग विवेचन के लिए मार्ग प्रशस्त कर दिया था।
भक्तिरसामृतसिंधु में भक्ति तथा भक्तिरसों का विशद विवेचन करने के बाद शृंगार अथवा मधुर भक्तिरस का विशेष प्रतिपादन उज्ज्वलनीलमणि का प्रतिपाद्य है। इस मधुर रस का स्थायी भाव कृष्ण तथा गोपियों की पारस्परिक प्रियता (जो संभोग का आदिकारण है) मधुरा रति है। विभाव, अनुभाव तथा व्यभिचारी भावों से इस रति के आस्वाद का मधुर रस है, यह रस रहस्य है सभी भक्त इसके अधिकारी नहीं हैं किंतु सभी भक्तिरसों जैसे कि शांत प्रीति, वात्सल्य से यह श्रेष्ठ है। इसे भक्तिरसराज कहा गया है। भक्तिरसामृतसिंधु की पद्धति और आधार पर नाट्यशास्त्र के ग्रंथों में वर्णित भेद प्रभेद के ग्रहण, परिहाण, परिवर्धन के साथ चैतन्य संप्रदाय की सांस्कृतिक चेतना के नए संदर्भ में इन्हीं विभावादि तथा आनुषंगिक प्रसंग का विवेचन उज्ज्वलनीलमणि का विषय है। मधुरा रति के आलंबन विभाव नायकचूडामणि कृष्ण तथा हरिप्रियाएँ हैं। नायकभेद धीरोदत्त, धीरोद्धत, धीरललित, धीर प्रशांत के अतिरिक्त ब्रज में पूर्णतम, मथुरा में पूर्णतर, द्वारका में पूर्ण के रूप में नीतिभेद, दक्षिण, षट, धृष्टभेदी को मिलाकर नायक के ९६ भेद माने गए हैं। नायक के पाँच सहायक हैं। नायिका भेद मूलत: दो हैं। श्रृंगार का परमोत्कर्ष इसी में प्रतिष्ठित है। स्वकीया के साधनपरा, देवी नित्यप्रिया ये तीन भेद तथा अनेक उपभेद हैं। अभिसारिका, वासकसज्जा उत्कंठिता आदि आठ भेद हैं, इन सभी भेदोपभेदों को मिलाकर नायिकाभेद ३६० हैं, यों स्वकीया की ही संख्या १६१०८ है। दूती के स्वयंदूती तथा आप्तदूती दो भेद तथा अंतिम के तीन प्रधान उपभेद माने गए हैं। उद्दीपन विभाव कृष्ण तथा हरिप्रियाओं से संबंधित भेदोपभेद से अनेक प्रकार के हैं अनुभावों में बाईस अलंकार (भाव, हाव, हेला आदि) सात ईद्भास्वर सात वाचिक (आलाप, विलापादि) तथा सात्विक भाव वर्णित हैं। तैंतीस प्रख्यात व्यभिचारिभावों का (उग्रता तथा आलस्य को छोड़कर) भाव के उदयादि के भेद से वर्णन है। अंत में मधुरा रति के स्वरूप तथा पक्षों का तथा मधुर रस (संयोग विप्रलंभ) के भेदोपभेदों का वर्णन सर्वथा मौलिक है।
सिल्भर सल्फाइड

सिल्भर सल्फाइड एक अकार्बनिक यौगिक है।
प्यासा (1957 फ़िल्म)

पटकथा

विजय (गुरु दत्त) एक असफल कवि है जो जिसका कार्य प्रकाशक अथवा उसके भाई (जो उसकी कविताओं को बेकार के कागजों में बेचते हैं) गम्भीरता से नहीं लेते। वह निकम्मा होने के ताने नहीं सुन सकने के कारण घर से बाहर रहता है और गली-गली मारा-मारा घुमता है। उसे गुलाबो (वहीदा रहमान) नामक एक अच्छे दिल की वैश्या से मिलता है जो उसकी कविताओं से अनुरक्त है और उससे प्रेम करने लग जाती है। उसकी मुलाकात उसकी कॉलेज की पूर्व प्रेमिका मीना (माला सिन्हा) से होती है और उसे पता चलता है कि उसने वित्तीय सुरक्षा के लिए एक बड़े प्रकाशक मिस्टर घोष (रहमान) के साथ विवाह कर लेती है। घोष उसे अपनी पत्नी मीना के बारे में अधिक जानने के लिए नौकरी पर रख लेता है।
न्रेन्द्र सिंह अर्जुन

न्रेन्द्र सिंह अर्जुन एक फिजी का रानीतिज्ञ था।
विसर्ग

'विसर्ग ( ः ) महाप्राण सूचक एक स्वर है। ब्राह्मी से उत्पन्न अधिकांश लिपियों में इसके लिये संकेत हैं। उदाहरण के लिये, रामः, प्रातः, अतः, सम्भवतः, आदि में अन्त में विसर्ग आया है।
जैसे आगे बताया गया है, विसर्ग यह अपने आप में कोई अलग वर्ण नहीं है; वह केवल स्वराश्रित है।  विसर्ग का उच्चार विशिष्ट होने से उसे पूर्णतया शुद्ध लिखा नहीं जा सकता, क्यों कि विसर्ग अपने आप में हि किसी उच्चार का प्रतिक मात्र है ! किसी भाषातज्ज्ञ के द्वारा उसे प्रत्यक्ष सीख लेना ही जादा उपयुक्त होगा।  
सामान्यतः 
विसर्ग के पहले हृस्व स्वर/व्यंजन हो तो उसका उच्चार त्वरित ‘ह’ जैसा करना चाहिए; और यदि विसर्ग के पहले दीर्घ स्वर/व्यंजन हो तो विसर्ग का उच्चार त्वरित ‘हा’ जैसा करना चाहिए। 
विसर्ग के पूर्व ‘अ’कार हो तो विसर्ग का उच्चार ‘ह’ जैसा; ‘आ’ हो तो ‘हा’ जैसा; ‘ओ’ हो तो ‘हो’ जैसा, ‘इ’ हो तो ‘हि’ जैसा... इत्यादि होता है।  पर विसर्ग के पूर्व अगर ‘ऐ’कार हो तो विसर्ग का उच्चार ‘हि’ जैसा होता है। 
विसर्ग के दो सहस्वनिक होते हैं-
केशवः = केशव (ह)
बालाः = बाला (हा)
भोः = भो (हो)
मतिः = मति (हि)
चक्षुः = चक्षु (हु)
देवैः = देवै (हि)
भूमेः = भूमे (हे)
पंक्ति के मध्य में विसर्ग हो तो उसका उच्चार आघात देकर ‘ह’ जैसा करना चाहिए। 
गुरुर्ब्रह्मा गुरुर्विष्णुः गुरुर्देवो महेश्वरः।  
विसर्ग के बाद अघोष (कठोर) व्यंजन आता हो, तो विसर्ग का उच्चार आघात देकर ‘ह’ जैसा करना चाहिए। 
प्रणतः क्लेशनाशाय गोविन्दाय नमो नमः।  
विसर्ग के बाद यदि ‘श’, ‘ष’, या ‘स’ आए, तो विसर्ग का उच्चार अनुक्रम से ‘श’, ‘ष’, या ‘स’ करना चाहिए। 
यज्ञशिष्टाशिनः सन्तो मुच्यन्ते सर्वकिल्विषैः। 
यज्ञशिष्टाशिन(स्)सन्तो मुच्यन्ते सर्वकिल्विषैः।  
धनंजयः सर्वः = धनंजयस्सर्वः
श्वेतः शंखः = श्वेतश्शंखः
गंधर्वाः षट् = गंधर्वाष्षट्
‘सः’ के सामने (बाद) ‘अ’ आने पर दोनों का ‘सोऽ’ बन जाता है; और ‘सः’ का विसर्ग, ‘अ’ के सिवा अन्य वर्ण सम्मुख आने पर, लुप्त हो जाता है। 
सः अस्ति = सोऽस्ति
सः अवदत् = सोऽवदत्  
विसर्ग के पहले ‘अ’कार हो और उसके पश्चात् मृदु व्यंजन आता हो, तो वे अकार और विसर्ग मिलकर ‘ओ’ बन जाता है। 
पुत्रः गतः = पुत्रो गतः
रामः ददाति = रामो ददाति 
विसर्ग के पहले ‘आ’कार हो और उसके पश्चात् स्वर अथवा मृदु व्यंजन आता हो, तो विसर्ग का लोप हो जाता है। 
असुराः नष्टाः = असुरा नष्टाः
मनुष्याः अवदन् = मनुष्या अवदन् 
विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद स्वर अथवा मृदु व्यंजन आता हो, तो विसर्ग का ‘र्’ बन जाता है। 
भानुः उदेति = भानुरुदेति
दैवैः दत्तम् = दैवैर्दत्तम्  
विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद ‘र’कार आता हो, तो, विसर्ग के पहले आनेवाला स्वर दीर्घ हो जाता है। 
ऋषिभिः रचितम् = ऋषिभी रचितम्
भानुः राधते = भानू राधते 
शस्त्रैः रक्षितम् = शस्त्रै रक्षितम्
फ़ैज़ी

कार्य

दक्षिण से जो पत्र उन्होंने अकबर के पास भेजे उन्हें उसके भानजे नूरुद्दीन मुहम्मद अब्दुल्लाह ने लतायफ़े फ़ैज़ी के नाम से संकलित कर दिया है। इन पत्रों से उस समय की सामाजिक एवं संस्कृतिक दशा का बड़ा अच्छा ज्ञान प्राप्त होता है तथा ईरान और तूरान के विद्वानों एवं अकबर द्वारा विद्वानों के प्रोत्साहन पर प्रकाश पड़ता है। १५९४ ई. में उसने निज़ामी गंजबी के खम्से (पाँच मसनवियों का संग्रह) के समान पाँच मसनवियों की रचना की योजना बनाई जिसमें निज़ामी के मखज़ने असरार के समान मरकज़े अदवार की और लैला मजनू के समान नल दमन (राजा नल तथा दमयन्ती की प्रेमकथा) की रचना समाप्त कर ली। नलदमन को उसने स्वयं उसी वर्ष अकबर को समर्पित किया। सिकंदरनामा के समान, अकबरनामा की रचना की योजना बनाई किंतु केवल गुजरात विजय पर कुछ शेर लिख सका। अमीर खुसरो और शीरीं के समान सुलेमान और विल्क़ीस तथा हफ्त पैकर के समान हफ्त किश्वर की रचना की भी उसने योजना बनाई थी किंतु उन्हें पूरा न कर सका। १००२ हि. (१५९३ ई.) में उसने कुरान की अरबी में एक टीका लिखी जिसमें केवल ऐसे शब्दों का प्रयोग किया है जिनके अक्षरों पर नुक्ते नहीं है। फैजी की गज़लों का संग्रह (दीवान) भी बड़ा महत्वपूर्ण है। उसके शेरों का लोहा ईरानवाले भी मानते हैं। उत्साह एवं स्वतंत्र दार्शनिक विचार, उसके शेरों की मुख्य विशेषता हैं। उसे धार्मिक संकीर्णता से बहुत घृणा थी और वह दरवेशों, फक़ीरों तथा संतों से आदरपूर्वक व्यवहार करता था। उसका पुस्तकालय बड़ा विशाल था। फ़ैज़ी ने भास्कराचार्य के गणित पर प्रसिद्ध संस्कृत ग्रन्थ, लीलावती का फारसी में अनुवाद किया। उसमें निहित प्रस्तावना के अनुसार यह कार्य हि. ९९५ (१५८७) में पूरा हुआ था।
तारा नदी घाटी

तारा नदी घाटी (मोंटेनेग्रिन / बोस्नियाई: Ка он рикеке Таре / Kanjon rijeke Tare), मोंटेनेग्रो और बोस्निया और हर्ज़ेगोविना में एक नदी घाटी है, जिससे होकर तारा नदी बहती है। इसकी लंबाई मोंटेनेग्रो में बिस्ट्रीका के क्षेत्र से बोस्निया और हर्ज़ेगोविना में हाम तक लगभग 82 किलोमीटर (51 मील) है, और जिसके अंतिम 36 किलोमीटर बोस्निया और हर्ज़ेगोविना और मोंटेनेग्रो के तीनों के बीच साझा होते हैं। इसकी सबसे गहरी घाटी लगभग 1,300 मीटर (4,300 फीट) गहरी है। ये मानदंड तारा नदी घाटी को यूरोप (और विश्व) में सबसे गहरी नदी घाटी में से एक बनाते हैं।
मोंटेनेग्रो में पड़ने वाले हिस्से को ड्यूरिटोर राष्ट्रीय उद्यान का दर्जा दिया गया है, साथ ही यूनेस्को ने इसे एक विश्व धरोहर स्थल घोषित किया है।
नैनोकण

नैनोकण (nanoparticles) १ से १०० नैनोमीटर तक का आकार रखने वाले कण होते हैं। नैनोप्रौद्योगिकी में कण की परिभाषा में उसके एक ईकाई के रूप में दिखने, यात्रा करने और अन्य गुण व व्यवहार प्रदर्शित करने को अनिवार्य ठहराया जाता है। नैनोकणों का रसायनिकी, जीवविज्ञान, चिकित्सा, इलेक्ट्रोनिकी और अन्य प्रौद्योगिकी व विज्ञान की शाखाओं में बहुत महत्व है।
एलसा आइंस्टीन

उनके जीवन के प्रारंभिक दौर

एरुडोल्फ आइंस्टीन की बेटी, एल्सा का जन्म हेकिंगेन में जनवरी 1876 को हुआ था | उन्हें 2 बहने थी ; पाउला (सी। 1878 सी। 1955) और हरमीन (1872-1942)। रुडोल्फ हेकिंगेन में एक कपड़ा निर्माता थे | म्यूनिख में परिवार के साथ नियमित रूप से दौरा के दौरान वह अक्सर उसके चचेरे भाई अल्बर्ट के साथ खेला करती थी। उनकी स्वेबिअन बोली में, वह अल्बेर्त को "अल्बेर्त्ले" नाम से पुकारती थी | दोनो 1894 में अलग हो गए, जब अल्बर्ट ने अपने परिवार को मिलान ले जाने के लिए जर्मनी छोड़ दिया |

विवाहित जीवन

1896 में, एल्सा ने बर्लिन से एल्स कपड़ा व्यापारी मैक्स लोवेंथल (1864-1914) से शादी कर ली, जिनके साथ उन्हें तीन बच्चों हुए: बेतिया इल्सी और मार्गोट और एक बेटा था, जो 1903 में पैदा हुआ था, लेकिन जन्म के बाद शीघ्र ही उसकी मृत्यु हो गई | वे हेकिंगेन में एक साथ रहते थे। 1902 में, मैक्स लोवेंथल को बर्लिन में एक नौकरी मिल गई। उनका परिवार हेकिंगेन में रुका था | उन्होंने 11 मई, 1908 को मैक्स को तलाक दे दिया, और उनकी दो बेटियों के साथ बर्लिन में, हबेर्लंद्स्त्रस्से में एक अपार्टमेंट में रहने लगे |
.
ईस्टर 1912 में, उनका अपने चचेरे भाई अल्बर्ट आइंस्टीन के साथ एक रिश्ता शुरू हुआ, जबकि अल्बर्ट ने तभी अपनी पहली पत्नी, भौतिक विज्ञानी Mileva Marić से शादी कर ली थी | मेरिक ने आइंस्टीन को 14 फरवरी, 1919 के दिन तलाक दे दिया, और एल्सा ने उसके साढ़े तीन महीने बाद, 2 जून, 1919 को आइंस्तैन से शादी कर ली | एल्स और अल्बर्ट की माताए, बहने थी और उनके पिता पहले चचेरे भाई थे। बेटियों इल्सी और मार्गोट के साथ, आइंस्टीन परिवार एक संयुक्त परिवार बन गया था | अल्बर्ट और एल्सा के स्वयं कोई बच्चे नही थे, हालांकि, अल्बर्ट ने स्वयं इल्सी और मार्गोट को बड़ा किया। वे बर्लिन क्षेत्र में रहते थे, और पास ही पॉट्सडैम में केपुथ में उनका एक सम्मर हाउस था | एल्सा ने अपने शादिशुदा ज़िंदगी के ज़्यादा पल अल्बर्ट के साथ ,द्वारपाल के रूप में , उसे अनिष्ट आगंतुकों और नीमहकीम से रक्षा करने के लिए बिताए | वह 1929 में उनके सम्मर हाउस के निर्माण के पीछे असली ताकत थी | है.

बाद के जीवन

1933 में, अल्बर्ट आइंस्टीन और एल्सा प्रिंसटन, न्यू जर्सी, संयुक्त राज्य अमेरिका में रहने लगे। शरद ऋतु 1935 में, उन्होंने 112 मर्सर स्ट्रीट पर एक घर ले लिया, लेकिन शीघ्र ही बाद में एल्सा की आंख में सूजन आ गई और दिल और गुर्दे की समस्याओं को निदान किया गया। [ जब एल्सा निदान किया गया था, आइंस्टीन ने ज़्यादा से ज़्यादा समय अपने अध्ययन में खर्च करने का निर्णय लिया। वाल्टर आइसेक्सन की पुस्तक में,आइंस्टीन कहा था: उनके जीवन और ब्रह्मांड, मानना था कि "ज़ोरदार बौद्धिक कार्य और भगवान को देखने का नजरिया, मिलान और दृढ़ है |" यह बोली बताती हैं कि कैसे आइंस्टीन, सभी परेशानियों से बचने के लिए अपना ध्यान अपने काम पर केंद्रित करते थे ताकि एल्सा की म्रुत्यु की सोच उनका ध्यान केंद्रित ना करे। आइंस्टीन , एल्सा के निदान किया जाने के बारे में बहुत परेशान थे | एल्सा ने लिखा था कि आइंस्टीन "एक खोई हुए आत्मा की तरह चारों ओर घूमते थे ", जो एल्सा की बिमारी के दौरान उनके मुश्किल समय को दर्शाता है | जब एल्सा की मृत्यु हो गई, आइंस्टीन का दिल टूट गया था। आइंस्टीन के दोस्त पीटर ने कहा था कि आइंस्टीन रोए थे, जबकि उन्होंने अपनी ज़िंदगी में आइंस्टीन को कभी रोते हुए नही देखा था। मर्सर सड़क पर स्थित, घर में एल्सा का 20 दिसंबर, 1936 को एक दर्दनाक बीमारी के बाद निधन हो गया |
तादातोशी अकिबा

तादातोशी अकिबा हिरोशिमा नगर, जापान के महापौर हैं। इनका जन्म ३ नवम्बर १९४२ को अराकावा, टोक्यो में हुआ।

प्रारंभिक जीवन

उन्होंने टोक्यो विश्वविद्यालय में गणित पढा और १९६६ में बी एस प्राप्त किया तथा १९६८ में एम एस पाया। उन्होंने अपनी पढाई जॉन मिल्नर के अधीनस्थ मैसाचुसैट्स इन्स्टीट्यूट ऑफ टेक्नॉलॉजी में जारी रखी, तथा १९७० में गणित में पीएच डी प्राप्त की। उन्होंने अनेक विश्वविद्यालयों की मालिका में अध्यापन कार्य किया है।

राजनीतिक कैरियर

सोशल डेमोक्रेटिक पार्टी के सदस्य के रूप में वे जापान के हाउस ऑफ रिप्रेसेन्टेटिव्स् में निर्वाचित हुए, तथा १९९० से १९९९ तक सेवारत रहे। उन्होंने हिरोशिमा के महापौर के रूप में फरवरी १९९९ में पदभार ग्रहण किया, तथा २००३ से २००७ तक इस स्थान पर पुनर्निर्वाचित हुए।

शान्ति कार्यकलाप

महापौर के रूप में वे एक मुखर शान्ति कार्यकर्ता रहे हैं। वे मेयर्स फॉर पीस संगठन में सक्रिय हैं, जिसमें वे उनके वैश्विक सम्मेलन के अध्यक्ष के रूप में सेवारत हैं। २००७ में उन्होंने समाधान श्रेण्यन्तर्गत न्युक्लियर-फ्री फ्यूचर अवार्ड प्राप्त किया।.
अगस्त २०१० में उन्होंने, नाभिकीय निःशस्त्रीकरण के प्रति अपनी पैरोकारी के लिए, रेमन मैगसेसे पुरस्कार प्राप्त किया।
भारतीय आम चुनाव, १९७७

परिणाम राज्य द्वारा

(वहाँ है केवल आंशिक डेटा में इस अनुभाग के साथ शुरू करने के लिए. यह पूरा हो जाएगा .) आंध्र प्रदेश: कुल: 42. कांग्रेस: 40 या 41 में से 42, जनता पार्टी: 1 बिहार: जनता पार्टी + सहयोगी: 54 में से 54. कांग्रेस: शून्य दिल्ली. जनता पार्टी: 7 में से 7 है । गुजरात. कुल: 26. जनता पार्टी: 20, कांग्रेस: 6 मध्य प्रदेश. कुल: 40. जनता: 37, RPK: 1-कांग्रेस-1 (छिंदवाड़ा), Ind: 1 (Madhavrao सिंधिया गुना से) महाराष्ट्र. कुल: 48. जनता पार्टी + के सहयोगी दलों (सीपीएम, PWP, एट अल।): 28/48, कांग्रेस: 20 उड़ीसा. कुल: 21. जनता पार्टी + सीपीएम: 15+1, कांग्रेस: 4 पंजाब: अकाली दल + कुमार + एलायंस: 13 में से 13 राजस्थान है । जनता: 24/25, कांग्रेस: 1. उत्तर प्रदेश: जनता पार्टी + सहयोगी: 85 85 में से है । कांग्रेस: शून्य पश्चिम बंगाल. जनता गठबंधन: 38/42 (जनता: 15, सीपीएम: 17, फॉरवर्ड ब्लॉक: 3, आरएसपी: 3), कांग्रेस: 3, Ind: 1
केवल कृष्ण तलवार

केवल कृष्ण तलवार को भारत सरकार द्वारा सन २००६ में चिकित्सा विज्ञान के क्षेत्र में पद्म भूषण से सम्मानित किया गया था। ये चंडीगढ़ से हैं।
बेसुध

बेसुध का अर्थ होता है अचेत।
सिन्धी भाषा विधेयक, १९७२

सिन्धी भाषा विधेयक, १९७२ पाकिस्तान के सिन्ध विधानसभा में १९७२ में प्रस्तुत एक विधेयक (बिल) था जिसे ३ जुलाई को तत्कालीन मुख्यमन्त्री मुमताज भुट्टो ने प्रस्तुत किया। इस विधेयक ने सिन्ध प्रान्त में सिन्धी भाषा को एकमात्र आधिकारिक भाषा घोषित कर दिया। इसके बाद ७ जुलाई से सिन्ध में भाषाई दंगे शुरू हो गये। तब पाकिस्तान के प्रधानमन्त्री जुल्फिकार अली भुट्टो ने घोषणा की कि उर्दू और सिन्धी दोनों ही सिन्ध की राजभाषाएँ होंगी। आधिकारिक रूप से सिन्धी को उर्दू के समकक्ष बनाये जाने से उर्दू बोलने वाले लोग निराश हो गये क्योंकि वे सिन्धी नहीं बोलते थे।
पूर्वी एशिया शिखर सम्मेलन

पूर्वी एशिया शिखर सम्मेलन दक्षिणी एशिया और पूर्वी एशिया के कुछ देशों का मंच है। प्रारम्भ में इसमें १६ देश सम्मिलित हुए। वर्ष २०११ के छठे सम्मेलन में संयुक्त राज्य अमेरिका और रूस भी सम्मिलित हो गए। इस प्रकार इस मंच में १८ देश सम्मिलित है। इस मंच की वार्षिक मीटिंग में सदस्य देशों के प्रमुख नेता सम्मिलित होते हैं।

सदस्य देश

 ऑस्ट्रेलिया
 ब्रुनेई
 कम्बोडिया
 चीन
 भारत 
 इंडोनेशिया
 जापान
 लाओस
 मलेशिया
 न्यूज़ीलैंड
 म्यांमार
 फिलीपींस
 रूस
 सिंगापुर
 दक्षिण कोरिया
 थाईलैंड
 संयुक्त राज्य अमेरिका
 वियतनाम

दशवें सम्मलेन के मुख्य विषय

आर्थिक और रणनीतिक इस सम्मलेन में आर्थिक और रणनीतिक विषयों के अतिरिक्त मुख्य मुद्दा था आतंकवाद। इस सम्मलेन में प्रधान मंत्री नरेंद्र मोदी का विशेष जोर रहा आतंकवाद को उखाड़ फेंकने का। इस सम्मलेन में मोदी का आर्थिक सुधार की रफ़्तार बढ़ाने पर भी जोर रहा। इस सम्मेलन में यूरोपीय संघ की तरह आसियान इकनोमिक कम्युनिटी का गठन किया गया। इस अवसर पर सयुक्त राष्ट्र संघ के महासचिव बान की मून भी उपस्थित थे।
सात्विक गुण

सात्विक गुण, प्रकृति के तीन गुणों में एक है। यह गुण हल्का या लघु और प्रकाश करने वाला है। प्रकृति से पुरुष का संबंध इसी गुण से होता है। बुद्धिगत सत्य में पुरुष अपना बिम्ब देखकर अपने को कर्ता मानने लगता है। सत्वगत मलिनता आदि का अपने में आरोप करने लगता है। सत्व की मलिनता या शुद्धता के अनुसार व्यक्ति की बुद्धि मलिन या शुद्ध होती है। अत: योग और सांख्य दर्शनों में सत्व शुद्धि पर जोर दिया गया है। जिन वस्तुओं से बुद्धि निर्मल होती है उन्हें सात्विक कहते हैं-- आहार, व्यवहार, विचार आदि पवित्र हों तो सत्व गुण की अभिवृद्धि होती है जिससे बुद्धि निर्मल होती है। अत्यंत निर्मल बुद्धि में पड़े प्रतिबिंब से पुरुष को अपने असली केवल, निरंजन रूप का ज्ञान हो जाता है और वह मुक्त हो जाता है।...
वीक बड़ा गिरजाघर

इतिहास

वीक के बारे में पहिली जानकारी 516ई. के लगभग मिलती है। ये गिरजा 717-718 ई. के दौरान अरबों के आक्रमण में नष्ट हो गया था। इसके पुनरउसारी 886 ई. में विल्फ्रेड हैरी द्वारा कार्रवाई गयी थी। 11 वीं सदी में अबत ओलीबा ने इसे रोमानिस्किऊ शैली में बनवाया था। उसने इसका घंटी घर और भौरा तैयार करवाया जो आज भी मौजूद है। इसका मठ 14वीं सदी में गोथिक शैली में बनाया गया। इसका चैपल बारोक शैली में बना हुआ है। स्पेनी गृह युध के दौरान इसका बहुत नुक्सान हुआ लेकिन इसे जल्दी ही ठीक कर दिया गया। कातालान के इतिहासिक पात्र अबत ओलीबा को इस गिरजाघर में ही दफनाया गया।
दिन का समय

दिन का समय (daytime), या कभी-कभी केवल दिन, पृथ्वी के किसी स्थान पर उस समयकाल को कहते हैं जिस दौरान उस जगह पर सूरज की सीधी या प्रतिबिंबित रोशनी पड़े। इसी तरह किसी भी तारे की परिक्रमा कर रहे अन्य ग्रहों पर स्थित जगहों भी दिन का समय वह समय होता है जब वे उस स्थानीय तारे की चमक से रोशन हों। दिन का समय सूर्योदय होने के बाद से सूर्यास्त होने तक चलता है और किसी भी क्षण में पृथ्वी के लगभग आधे हिस्से पर दिन का समय चल रहा होता है। पृथ्वी के घूर्णन (रोटेशन) के कारण, ध्रुवीय क्षेत्रों को छोड़कर, सभी जगहों पर दिन की रोशनी और रात के अँधेरे का सिलसिला दैनिक रूप से चलता रहता है।
बटिय़ाघाटा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

बटिय़ाघाटा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
यूरोपीय कोयला और स्टील संगठन

29 फ़रवरी 1952को यूरोपीय कोयला और स्टील संगठन (ईसीएससी) ने ज्याँ मोनेट की अध्यक्षता में काम शुरू कर दिया। दरअसल ज्याँ मोनेट की शूमाँ घोषणा-पत्र के पीछे मुख्य प्रेरणा थे। इस संगठन ने फ्रांस के स्टील उद्योग को जर्मनी से कोयला देने की गारंटी सुनिश्चित की। इसने ब्लेजियम और इटली की कोयला खानों में सुधार के लिए धन भी मुहैया कराने का प्रावधान किया। जर्मनी इस पर सहमत हो गया और उसने अंतरराष्ट्रीय समुदाय में सम्मान हासिल करने के लिए स्टील उत्पादकों के संगठनों को भी भंग कर
ब्रोमिन पेन्टाफ्लोराइड

ब्रोमिन पेन्टाफ्लोराइड एक अकार्बनिक यौगिक है।
वर्तमान काल

.
वर्तमान काल (संक्षिप्त रूप में pres या prs) व्याकरणिक परिभाषा के अनुसार, क्रिया के जिस रूप से वर्तमान समय में मौजूद कोई स्थिति या किसी घटना के होने का संकेत मिलता है उसे 'वर्तमान काल' कहते हैं। अंग्रेज़ी में, इसका प्रयोग वर्तमान में हो रही कोई क्रिया, या कोई स्थिति, या भविष्य में होने वाली कोई घटना, या कोई ऐसी क्रिया जो भूत काल में शुरू हुई हो और वर्तमान में भी जारी हो दर्शाने के लिए किया जाता है।
अधिकांश इंडो-यूरोपियन भाषाओं में वर्तमान काल के दो सामान्य प्रकार पाए जाते हैं: प्रेज़ेंट इंडीकेटिव (अर्थात वर्तमान काल और मूड-सूचक का संयोजित रूप) और प्रेज़ेंट सब्जंकटिव (अर्थात वर्तमान काल और संभाव्य-मूड का संयोजित रूप)।

रोमांस भाषाएं

रोमांस भाषाओं की व्युत्पत्ति लैटिन भाषा, ख़ासकर पश्चिमी 'वल्गर लैटिन' से हुई है। परिणामस्वरूप उनकी उपयोगिता और रूप-रचना में भी समानता होती है।
गेट्ज़ हिमचट्टान

गेट्ज़ हिमचट्टान (Getz Ice Shelf) पश्चिमी अंटार्कटिका के मारी बर्ड धरती क्षेत्र में स्थित एक हिमचट्टान है। यह ५०० किलोमीटर (३०० मील) से अधिक लम्बी है और इसकी चौड़ाई ३० किमी से १०० किमी (२० मील से ६० मील) है। कई बड़े द्वीप पूरी तरह इस हिमचट्टान से घिरे हुए हैं।
शिवचरण माथुर

व्यक्तिगत जीवन

शिव चरण माथुर का जन्म 1926 को  एक कायस्थ परिवार में शिवरात्रि के पवित्र दिवस पर मध्य प्रदेश के गुना जिले के एक छोटे से गांव में हुआ था। प्रतिकूल पारिवारिक परिस्थितियों से मजबूर, शिव चरण, जब वह केवल चार वर्ष के थे, अपनी मां के साथ करौली के साथ अपने नाना, भंवर लाल की संरक्षकता में रहते थे।

राजनीतिक जीवन

राजस्थान छात्र कांग्रेस (1945-1947) के महासचिव
अध्यक्ष, नगरपालिका बोर्ड, भीलवाड़ा (1956-57)
राजस्थान प्रदेश कांग्रेस समिति (1967) के सदस्य
अखिल भारतीय कांग्रेस समिति के सदस्य (1972 से आज तक)
प्रमुख, जिला परिषद, भीलवाड़ा (1964-64)
तीसरे लोक सभा सदस्य (1964-1967)
सदस्य, राजस्थान राज्य विधान सभा (1967-72, 1972-77, 1980-85, 1985-90, 1 999-91, 1998-2003, 2003-)
राजस्थान विधान सभा के अध्यक्ष सार्वजनिक उपक्रम समिति (1980-81)
संयोजक, राजस्थान विधान सभा की नियम समिति (1985-87)
अध्यक्ष, राजस्थान विधान सभा की अधीनस्थ विधान समिति (1987-88)
राजनीति मंत्रिमंडल में शिक्षा, विद्युत, पीडब्ल्यूडी, जनसंपर्क मंत्री (1967-72)
राजस्थान मंत्रिमंडल में खाद्य और नागरिक आपूर्ति, कृषि मंत्री, पशुपालन, डेयरी और योजना मंत्री (1973-77)
राजस्थान के मुख्यमंत्री (1981-85 और 1988-89)
सदस्य, दसवीं लोकसभा (1991-9 6)
अध्यक्ष, विशेषाधिकार समिति, लोक सभा, (1991-96)
ऊर्जा, लोकसभा (1994-96) पर उप-समिति के संयोजक
सदस्य, कार्यकारी समिति, राष्ट्रमंडल संसदीय संघ (1994-96)
जीवन अध्यक्ष, सामाजिक नीति अनुसंधान संस्थान, जयपुर (1985)
अध्यक्ष, अनुमान समिति, राजस्थान विधान सभा (1998 -2003)
अध्यक्ष, प्रशासनिक सुधार आयोग राजस्थान (1999 -2003)
सदस्य, राजस्थान विधान सभा की नियम समिति (2004)
2008 में असम के राज्यपाल के रूप में नियुक्त किया गया, वह 25 जून 2009 को हृदय की से उनकी मृत्यु तक इस पद पर बने रहे।